**Finančná komisia**

 **Mestského zastupiteľstva mesta Dunajská Streda**

**A DUNASZERDAHELY VÁROS KÉPVISELŐTESTÜLETÉNEK**

**pénzügyi bizottsága**

Hlavná 50/16, 929 01 Dunajská Streda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dunajská Streda, 15.2.2013

***UZNESENIA***

***zo zasadnutia Finančnej komisie Mestského zastupiteľstva mesta Dunajská Streda, konaného dňa 15.februára 2013 v malej zasadačke na Radnici v Dunajskej Strede*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*K bodu 2. Návrh uznesenia na Všeobecne záväzné nariadenie mesta Dunajská Streda č. /2013 o určení výšky dotácie na prevádzku a mzdy na žiaka základnej umeleckej školy, dieťa materskej školy, dieťa školského zariadenia so sídlom na území mesta Dunajská Streda na*

*rok 2013*

Komisia prijala nasledovné

**u z n e s e n i a :**

1/ vyzvať hlavného kontrolóra na zistenie príčin vysokých rozdielov normatívnych dotácií na jedného žiaka v MŠ

2/ viazať 2% normatívnych dotácií navrhnutých vo VZN do 30.6.2013 s tým, že následne finančná komisia prehodnotí viazanie týchto finančných prostriedkov na základe aktuálnej prognózy MF.

**Finančná komisia súhlasí s predkladaným VZN s predchádzajúcimi navrhnutými opatreniami**

**Hlasovanie: za – 4, proti -0, zdržali sa - 0**

*K bodu 3. Návrh Všeobecne záväzného nariadenia mesta Dunajská Streda č....../2013 zo dňa 26 .februára 2013 o zásadách hospodárenia s majetkom mesta Dunajská Streda podľa § 6 ods.1 zákona č. 369/1990 Zb. o obecnom zriadení v znení neskorších predpisov a §§ 6 až 9a zákona Slovenskej národnej rady č. 138/1991 Zb. o majetku obcí v znení neskorších predpisov*

**Komisia súhlasí s uvedeným návrhom bez pripomienok.**

**Hlasovanie: za – 4, proti – 0, zdržali sa – 0**

*K bodu 4. Návrh Všeobecne záväzného nariadenia mesta Dunajská Streda č....../2013 zo dňa 26 .februára 2013, ktorým sa určujú pravidlá času predaja v obchode a času prevádzky služieb na území mesta Dunajská Streda*

Komisia prijala nasledovné

**u z n e s e n i a :**

1/ v obytných zónach navrhuje zmenu otváracej doby z 9.00 hod. na 7.00 hod.

2/ v rekreačnej zóne navrhuje predĺžiť trvanie letnej sezóny do 15.septembra kalendárneho roka

3/ komisia po prerokovaní neodporúča zapracovať návrh Soni Reťkovskej do predkladaného materiálu (Zaradenie časti Galantskej cesty do neobytnej zóny)

**Komisia súhlasí s uvedeným návrhom s pripomienkami**

**Hlasovanie: za – 4, proti – 0, zdržali sa – 0**

*K bodu 5*. *Návrh Všeobecne záväzného nariadenia mesta Dunajská Streda č. .../2013 zo dňa 26. februára 2013, ktorým sa mení a dopĺňa Všeobecne záväzné nariadenie mesta Dunajská Streda č. 26/2012 zo dňa 4. decembra 2012 o podmienkach poskytovania dotácií právnickým osobám a fyzickým osobám– podnikateľom pôsobiacim na území mesta Dunajská Streda z rozpočtu mesta*

**Komisia súhlasí s uvedeným návrhom bez pripomienok.**

**Hlasovanie: za – 4, proti – 0, zdržali sa – 0**

*K bodu 6. Návrh na schválenie zámeru odpredaja obchodného podielu mesta Dunajská Streda v spoločnosti SOUTHERM, s.r.o., so sídlom Športová 4021/13 A, 929 01 Dunajská Streda, IČO: 34 152 644 a majetku mesta slúžiaceho na výrobu a rozvod tepla v meste Dunajská Streda v prospech spoločnosti GGE a.s., so sídlom Pekná cesta 6, 834 03 Bratislava, IČO: 36 746 941, ako spoločníkovi disponujúcemu väčšinovým obchodným podielom v uvedenej spoločnosti, a stanovenie podmienok odpredaja.*

**Komisia súhlasí s uvedeným návrhom bez pripomienok.**

**Hlasovanie: za – 4, proti – 0, zdržali sa – 0**

*K bodu 7. Financovanie mládežníckeho futbalu v Dunajskej Strede*

Komisia prijala nasledovné

**u z n e s e n i e :**

1/ Komisia navrhuje zrušiť doterajšie financovanie mládežníckeho futbalu cestou zmluvy s FK DAC 1904 a.s. Od roku 2013 navrhuje poskytnúť dotáciu výhradne v materiálnej forme priamo vedúcim mládežníckych družstiev.

**Komisia súhlasí s uvedeným návrhom bez pripomienok.**

**Hlasovanie: za – 4, proti – 0, zdržali sa – 0**

*K bodu 8. Kontokorentný úver*

Komisia prijala nasledovné

**u z n e s e n i e :**

1/Komisia bola oboznámená s listom ČSOB, a.s. o zamietnutí súhlasu s prijatím kontokorentného úveru od UniCredit Bank Slovakia. Komisia navrhuje vyžiadať od UniCredit Bank Slovakia indikatívnu ponuku na refinancovanie doterajších úverov od ČSOB a.s.. Po predložení ponuky zo strany UniCredit Bank Slovakia finančná komisia opätovne prerokuje návrh ČSOB a.s. na zvýšenie marže z predchádzajúcich úverov zo 0,40 EUR na 0,80 EUR.

**Komisia súhlasí s uvedeným návrhom bez pripomienok.**

**Hlasovanie: za – 4, proti – 0, zdržali sa – 0**

 Ing. Zsolt Bindics

 predseda komisie

zapísala: Ing. Zoltán Pápay